హైదరాబాద్ (ఆంధ్రజ్యోతి బిజినెస్): భారతీయ స్టేట్ బ్యాంక్ (ఎస్బిఐ).. హైదరాబాద్లో కొత్తగా తెలంగాణ సర్కిల్ను ప్రారంభించింది. హైదరాబాద్ కోఠిలోని లోకల్ హెడ్ఆఫీస్లో బ్యాంక్ చీఫ్ జనరల్ మేనేజర్ హర్దయాళ్ ప్రసాద్ మంగళవారం నాడు కొత్త సర్కిల్ కార్యాలయాన్ని ప్రారంభించారు. ఈ సందర్భంగా హర్దయాళ్ ప్రసాద్ మాట్లాడుతూ.. ఐదు అనుబంధ బ్యాంకులు, భారతీయ మహిళా బ్యాంక్ విలీనంతో ఎస్బిఐ ప్రపంచంలోనే 45 వ అతిపెద్ద బ్యాంకుగా అవతరించిందని అన్నారు. కొత్తగా ఏర్పాటైన తెలంగాణ సర్కిల్లో బ్యాంకుకు 1,300 శాఖలు, 2,500 ఎటిఎంలు ఉన్నాయని ఆయన తెలిపారు. ప్రస్తుతం ఎస్బిఐ.. 22,500 శాఖలు, 58 వేల ఎటిఎంలు, 2.77 లక్షలకు పైగా సిబ్బందితో కార్యకలాపాలు సాగిస్తోందని చెప్పారు. కాగా బ్యాంక్ బ్యాలెన్స్ షీట్ పరిమాణం 42 లక్షల కోట్ల రూపాయలుగా ఉందని ఆయన వివరించారు. బ్యాంకు కార్యకలాపాల విస్తరణ, కొత్త సిబ్బంది నియామకాలతో 2020 నాటికి ఎస్బిఐని 30 వ స్థానానికి చేర్చాలని లక్ష్యంగా పెట్టుకున్నట్లు ప్రసాద్ తెలిపారు.
hyderabad (aandhrajyoti bijines): bhaarateeya state bank (esbi).. hyderabadlo kottagaa telamgaana sarkilnu praarambhinchindi. hyderabad kotiloni lokal headficelo bank cheef janaral manager hardayal prasad mangalavaaram naadu kotta sarkil kaaryaalayaanni praarambhinchaaru. ee sandarbhamgaa hardayal prasad maatlaadutuu.. aidu anubandha byaankulu, bhaarateeya mahila bank vileenamtho esbi prapanchamlone 45 va atipedda byankuga avatarinchindani annaru. kottagaa erpaataina telamgaana sarkillo byaankuku 1,300 saakhalu, 2,500 atmlu unnaayani aayana telipaaru. prastutam esbi.. 22,500 saakhalu, 58 vela atmlu, 2.77 lakshalaku paiga sibbandito kaaryakalaapaalu saagistondani cheppaaru. kaga bank ballens sheet parimaanam 42 lakshala kotla roopaayalugaa undani aayana vivarinchaaru. byaanku karyakalapala vistarana, kotta sibbandi niyaamakaalato 2020 naatiki esbini 30 va sthaanaaniki cherchaalani lakshyamgaa pettukunnatlu prasad telipaaru.